
REFERAT DE APROBARE
[bookmark: _Hlk125033310]a proiectului de hotărâre privind aprobarea achiziționării de servicii de consultanță, asistență și reprezentare juridică care să asigure apărarea intereselor Comunei Șoldanu, autorităților publice locale din Comuna Șoldanu, precum și ale Comisiei Locale de Fond Funciar Șoldanu

Subsemnatul, Valeriu MUSTĂȚEA, Viceprimarul Comunei Șoldanu cu atribuții de primar,
Văzând:
· Referatul înregistrat la Primăria Comunei Șoldanu cu nr. 205 din 16.01.2023, prin care Traian HULEA, Secretarul general al Comunei Șoldanu, propune achiziționarea de servicii de consultanță, asistență și reprezentare juridică care să asigure apărarea intereselor Comunei Șoldanu, ale autorităților publice locale din Comuna Șoldanu, precum și ale Comisiei Locale de Fond Funciar Șoldanu în fața instanțelor din România.
Luând act de:
· prevederile art. 3, art. 4 punctele 1-4, art. 9 pct. 3 din Carta europeană a autonomiei locale, adoptată la Strasbourg la 15 octombrie 1985 și ratificată prin Legea nr. 199/1997;
· prevederile art. 120 alin. (1), art. 121 alin. (1) și (2) din Constituția României, republicată, aprobată prin Legea de revizuire a Constituției României nr. 429/2003;
· prevederile art.7 alin.(2) din Codul civil al României, aprobat prin Legea nr.287/2009, republicată, modificată și completată;
· prevederile art.211 din Ordonanța de urgență a Guvernului nr.57/2019 privind Codul Administrativ;
· prevederile Legii nr.24/2000 privind normele de tehnică legislativă pentru elaborarea actelor normative, rerepublicată, modificată și completată.
Având în vedere:
· Codul de procedură civilă, aprobat prin Legea nr. 134/2010 (republicare 2), cu modificările și completările ulterioare:
· art. 84 - (1) Persoanele juridice pot fi reprezentate convențional in fata instanțelor de judecata numai prin consilier juridic sau avocat, in condițiile legii. 
   (2) La redactarea cererii si a motivelor de recurs, precum si in exercitarea si susținerea recursului, persoanele juridice vor fi asistate si, după caz, reprezentate, sub sancțiunea nulității, numai de către un avocat sau consilier juridic, in condițiile legii. 
· art. 85 - (3) Împuternicirea de a reprezenta o persoana fizica sau persoana juridica data unui avocat ori consilier juridic se dovedește prin înscris, potrivit legilor de organizare si exercitare a profesiei.
· Ordonanța de urgență a Guvernului nr. 26/2012 privind unele măsuri de reducere a cheltuielilor publice și întărirea disciplinei financiare și de modificare și completare a unor acte normative:
· art. I alin. (1) - Autoritățile si instituțiile publice ale administrației publice centrale si locale, indiferent de modul de finanțare si subordonare, societățile naționale, companiile naționale si societățile comerciale cu capital integral sau majoritar de stat, precum si regiile autonome care au in structura organizatorica personal propriu de specialitate juridica nu pot achiziționa servicii juridice de consultanta, de asistenta si/sau de reprezentare. 
· art. I alin. (2) lit. b) - In situații temeinic justificate, in care activitățile juridice de consultanta, de asistenta si/sau de reprezentare, necesare autorităților si instituțiilor publice prevăzute la alin. (1), nu se pot asigura de către personalul de specialitate juridica angajat in aceste entități, pot fi achiziționate servicii de aceasta natura, in condițiile legii, numai cu aprobarea: ... consiliilor locale, consiliilor județene sau Consiliului General al Municipiului București, după caz, pentru autoritățile si instituțiile publice ale administrației publice locale.
· Legea nr. 51/1995 republicată (r3) pentru organizarea și exercitarea profesiei de avocat, cu modificările și completările ulterioare;
· Ordonanța de urgență a Guvernului nr. 57/2019 privind Codul Administrativ, cu modificările și completările ulterioare:
· art. 109 -  (1) Reprezentarea in justiție a unităților administrativ-teritoriale se asigura de către primar sau de către președintele consiliului județean.
   (2) Primarul sau președintele consiliului județean sta in judecata in calitate de reprezentant legal al unității administrativ-teritoriale, pentru apărarea drepturilor si intereselor legitime ale acesteia, si nu in nume personal.
   (3) Atribuția de reprezentare in justiție poate fi exercitata in numele primarului sau, după caz, al președintelui consiliului județean de către consilierul juridic din aparatul de specialitate ori de către un avocat angajat in condițiile legii.
   (4) Cheltuielile de judecata sau, după caz, despăgubirile stabilite pe baza hotărârilor judecătorești definitive se suporta/se fac venit de la/la bugetul local al unității administrativ-teritoriale. Cheltuielile de judecata cuprind toate sumele cheltuite din bugetul local.
· art. 129 alin. (1) - Consiliul local are inițiativa si hotărăște, in condițiile legii, in toate problemele de interes local, cu excepția celor care sunt date prin lege in competenta altor autorități ale administrației publice locale sau centrale.
· art. 129 alin. (14) – Consiliul local îndeplinește orice alte atribuții, in toate domeniile de interes local, cu excepția celor date in mod expres in competenta altor autorități publice, precum si orice alte atribuții stabilite prin lege.
Față de elementele prezentate, în temeiul art. 139 alin. (1) coroborat cu art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare, propun spre dezbatere și aprobare proiectul de hotărâre nr. 9 din 19.01.2023 privind aprobarea achiziționării de servicii de consultanță, asistență și reprezentare juridică care să asigure apărarea intereselor Comunei Șoldanu, autorităților publice locale din Comuna Șoldanu, precum și ale Comisiei Locale de Fond Funciar Șoldanu.

